JohanHeinsen/ENO huggingface dataset:
Den Vest-Sjællandske Avis, 1838-10-05
For saa hurtigt som muligt at bringe Øestifternes Stænderforhandlinger til offentlig Kundskab, have Brødrene Berling ladet opstille i Roeskilde en Hurtigpresse til Stændertidendens Trykning, J "Dagen" af 1ste October hedder det: "O. G. F. Bagge, bekjendt som Dandselærer, Declamator, Digter og plastisk Kunstner, er for faa Dage siden død af Apoplexie paa Bornholm og begravet sammesteds.
Den Vest-Sjællandske Avis, 1838-10-05
Den 24de Sept. holdt Studenterforeningen en Generalforsamling, som besluttede at optage Thorvaldsen til Æresmedlem. "Den Frisindede, Nr. 77 udkom ikke Fredagen den 28de Septbr. Efter Forlydende er den foreløbigen lagt under Beslag. – Endnu er der ikke falden Dom i den tidligere mod Rosenhoff anlagte offentlige Ved en Artikel i Nr. 67 ansaae Prof. Stein. Sag. sig fornærmet, og har desaarsag indklaget Rosenhoff for Forligelsescommissionen, hvor Sagen efter gjentagne Møder forsaavidt blev afgjort, at Rosenhoff tilbød Professoren en Erklæring, hvis Jndhold nær(Aalb. Av.) mere skulde bestemmes.
Den Vest-Sjællandske Avis, 1838-10-05
J Ugen fra den 22de til den 29de Septbr. ere her i Staden ægteviede 17 Par, fødte ere 67, hvoraf 36 Drenge og 31 Piger; døde ere 46, hvoraf 11 Mænd, 8 Qvinder, 18 Drenge og 9 Piger. Saaledes ere 21 flere fødte end døde.
Den Vest-Sjællandske Avis, 1838-10-05
Hovedgaarden Dyrhovedgaard ved Corsøer er, med tilliggende Gods, Besætning og Jnventarium, i denne Sommer solgt af dens tidligere Eier, Hr. Capitain Theil, til Hr. Ferdinand Ree fra Hamborg for 60000 Rbd. Viborg. Af Stænd. Tid. Anden Række have vi modtaget Nr. 87–100; de indeholde, foruden Slutningen af den under Nr. 36 anførte Sag, endvidere det Meste af 33) Sagen betræffende Udkastet til den nye Straffelov for Tyverie, Bedragerie, Falsk og andre dermed beslægtede Forbrydelser. Thisted den 23de Septbr. Med vor Høst seer det daarligt ud, og det er næsten at befrygte, at 183839 vil blive et lige saa trykkende Aar for Landmanden, som de 2 foregaaende. Rigeligt en Trediedeel af Afgrøden, som her for Størstedelen bestaaer af Byg og Havre, staaer ude endnu og Meget er endnu ganske uhøstet. (Fra de nordlige og østlige Dele af Vensyssel lyde Beretningerne ikke meere trø(Aalb. Av.) stende.)
Den Vest-Sjællandske Avis, 1838-10-05
Søndagen den 23de Septbr. indviedes den nye Kirke for Agger Sogn, der i denne Sommer er bleven bygget, og hvortil Bekostningen er bleven udredet deels ved 2000 Rbd., der ifølge kongl. Resolution dertil maatte anvendes af den til Sognet forhen indsamlede, under Cancelliets Bestyrelse staaende Sum, og deels af frivillige Tilskud. Efterat Jndvielsen, var foretaget ved en Tale af Stiftets Biskop, holdtes Søndags=Gudstjeneste og Prædiken over Dagens Evangelium af Sognepræsten. Slutningspsalmen var til denne Høitidelighed forfattet og indsendt af Hr. Pastor St. St. Blicher i Spentrup. Endeel af Provstiets nærmestboende Geistlige og andre af Sognepræsten dertil Jndbudne, saavelsom saamange af de tilstedeværende Vestervig Sogns og Omegns Beboere, som, foruden Sognets egne Beboere, kunde faae Plads i Kirken, bivaanede denne sjeldne Høitid. (Rand. Av.)
Den Vest-Sjællandske Avis, 1838-10-05
I Anledning af en i sin Tid i Aarhuus Avis indeholdt anonym Meddelelse: "Samtale imellem to Bønder i Haderslev Egnen, hvori førtes Anke over foregivne, af Politiet i Haderslev for Tilførselen af Landmandens Producter lagte, Hindringer, er nu den denuncierede Forfatter, Borger og Muursvend Jens Sørensen Lund i Haderslev, for at have krænket Justitsraad og Borgermester Schraders Embedsære som Politiemester og bagvasket ham, samt for, ved i nævnte Artikel offentlig at have ophidset Landmændene i Omegnen til at undgaae Staden Haderslev til Afsætning af deres Producter, "at have handlet imod sin aflagte Borgered, dømt til for Retten at tilbagekalde sine brugte Udladelser samt betale 40 Rbd. S. i Bøde og tilsvare alle Sagens Omkostninger saa og Jnserations-Gebyhrer af Rettens Publicatum i Aarhuus Avis. (Aalb. Av.)
Den Vest-Sjællandske Avis, 1838-10-05
Skagen den 30te Septbr. Under Gaars Dato er paa Bunkens Strand i Raaberg Sogn strandet den Svenske Slup "Nordstjernen" af Strømstad, ført af Capit. Hans Nielsen Hasle, fra Moss med Tømmer, Brædder og Lægter, bestemt til Odense. Skibsbesætningen, 4 Mand, reddedes, i samme Øieblik som Skibets Mast faldt og Skibet sank, ved en Baad og 6 Mand fra Skagen (ført af Skipper J.H. Bentzen), der havde bemærket Nødslag fra Sluppen forinden den kom til Grunden og desaarsag i Braad og Brand roet til Strandingstedet, 2 Mile fra deres Hjem, for med egen Livsfare at redde Skibsfolkene. For de ud for Strandingstedet nærmere boende Søfolk var det aldeles umuligt med deres Baade at komme ud til Sluppen forinden den stærke Søbraad. Tømmerladningen er bjerget. (Aalb. Av.)
Den Vest-Sjællandske Avis, 1838-10-05
Natten til den 12te Septbr. saaes en Jldkugle over Thisted, den kastede et saadant Skiær, at de fra Westervig Marked hjemvendende Folk troede, at der var (Hemp. Av.) Jldløs i Byen.
Den Vest-Sjællandske Avis, 1838-10-05
Fra Altona skrives, at Hamborgerne ere betænkte paa at anlægge en Jernbane gjennem Billwarde tilBergedorf og maaskee endnu længere over det Hannoverske Gebeet, for paa denne Maade at undgaae den ved den nye Toldforordning indførte Transittold imellem Hamburg og Lübeck. Der er allerede tegnet Actier til dette Foretagende. ac
Den Vest-Sjællandske Avis, 1838-10-05
J Nørre-Tranders ved Aalborg er i denne Tid begaaet et frækt Jndbrud i den noget isoleret liggende Kirke, hvorved Blokken i samme blev opbrudt og dens hele Jndhold, en 56 Rbd., bortranet tilligemed Kirkens Kalk og Sølvet af Alterbogen. Nogle ituslagne Ruder vare det eneste Tegn til Jndbrudet, Man har nogle "Glarmester." eller „Natmandsfolk, som nogle Dage iforveien opholdt sig i Landsbyen, (S. Bl.) mistænkte derfor.
Den Vest-Sjællandske Avis, 1838-10-05
Ved den 5te Auction over de Conradsenske Godser den 20de og 21de Septbr. blev Hovedgaarden Albek, med Tilliggende tilslaaet Hr. Grosserer og Tømmerhandler M. C. Bech af Kjøbenhavn for 40000 Rbd. foruden Skatte= og Renterestancer (næst hvilken nævnte Sum Kjøberen var prioriteret i Eiendommen for 10000 Rbdlr.). Paa Thorstedlund gjordes intet Bud derimod blev paa Nørlund af Hr. Proprietair Larsen, til Rødsleth buden den kongl. Enkekasses Prioritet, 58000 Rbd. foruden Restancer, men hvilket Bud ikke approberedes, og Enkekassen overtog ved den Dagen efter afholdte Skiftesamling saaledes selv Eiendommen (S. Bl.) for Prioritetens Beløb.
Den Vest-Sjællandske Avis, 1838-10-05
Jfølge en Skrivelse fra Slesvig af 24de Septbr. (meddeelt i Neue Zeitung) skal Regjeringen, med Hensyn til de nye Told-Bestemmelser, ikke have isinde at blive staaende ved halve Forholdsregler, men agte, ved Organiseringen af et Gendarmerie, kraftigen at undertrykke Smugleriet. Capit. Jensen, bekjendt af flere Oversættelser, nævnes som bestemt til Anfører, (Rand. Av.) for dette Gendarmerie. Heide den 22de Septbr. "Ditmarsische Zeitung for idag meddeler følgende Beslutning af den Sydditmarskiske Landforsamling med Hensyn til Toldfriheden: "at Toldfriheden er et uskatteerligt Gode for Landskabet, og at Forsamlingen er altfor overbeviist om den bindende Kraft af den Overeenskomst, hvorpaa hiin Frihed er begrundet, til at den kunde opfylde det i Hr. Kammerherre v. Lowzow's Skrivelse indeholdte Forlangende."
Den Vest-Sjællandske Avis, 1838-10-05
Det 13de Land=Valgdistrict har til den Holsteenske Stænderforsamling indgivet en Petition om Skattebevillingsretten, om Adskillelsen af Hertugdømmernes Finantser fra Danmark, om Foreningen af den Slesvigske og Holsteenske Stænderforsamling til een og om(Corr. Bl.) Afskaffelse af Mølletvangen.
Den Vest-Sjællandske Avis, 1838-10-05
Befordringer og Afgang. Under det Danske Cancellie: Den 22de Septbr. er Copist Revisionscontoiret for Skifterne og de offentlige Stiftelser, Midler, N. C. Bolbroe, beskikket til anden Fuldmægtig i bemeldte Contoir, og Assessor i den kgl. Landsoverret samt Hof og Stadsret, A. P. F. Buchwald, til Byfoged i Assens og Herredsfoged i Baag Herred.
Den Vest-Sjællandske Avis, 1838-10-05
Under Rentekammeret: Den 1ste Septbr. er Fuldmægtig hos de Danske Embedsmænd i Vestindien, H. L. W. Arnesen, udnævnt til virkelig Kammerassessor. Den 8de er det bifaldet, at forhenværende Hospitalsforstander i Horsens, Cancellieraad J. Kjær, udtræder af Tiendecommissionen for Skanderborg Amt. Den 15de er Borgmester, By- og Raadstueskriver Nestved samt Herredsfoged og Skriver i Thybjerg Herred, Etatsr. C. A. Bluhme, udnævnt til Stiftamtmand for AalborStift og Amtmand for Aalborg Amt, Justitiarius ved flere adelige Godser, C. T. Rathlew, til Huusfoged i Amterne Kie- og Cronshagen, forsaavidt hans Justitiarier strække sig Under General-Toldkammer- og Commerce-Collegiet: Den 4de Septbr. er Associe af Handelshuset C. H. Donner i Altona, B. Donner, udnævnt til Commerceraad med Rang efter Rangforordningens 7de Klasse Nr. 6.
Den Vest-Sjællandske Avis, 1838-10-05
Under det Slesvig-Holsteen-Lauenborgske Cancellie: Den 11te Septbr. har Hs. Majestæt udnævnt Jnspector og Retsholder ved de tvende Christian Albrechts Koge, J. H. Lorenzen, til Justitsraad med Rang Nr. 3 i Rangforordningens femte Klasse Den 18de Septbr. Candidat i Theologien E. Goese til Præst i Thumby og Struxdorff, i Provstiet Gottorp, Skrive Regnemester J. M. Kugland i Neumünster efter Ansøgning Naade entlediget fra dette Embede.
Den Vest-Sjællandske Avis, 1838-10-05
Døde. G. B. Anrich, 20 Aar; Assistent P. C. Winding, 43 Aar, Agent og Grosserer J. F. Zinn, 58 Aar; Frue J. R. Hagen, 27 Aar; J. Pohlmann, 68 Aar; Mad. A. C. Siegumfeldt, alle i Kjøbenhavn. – Jfr. F. J. Jacobsen, 33 Aar, Odense. - Mad. G. L. M. M. Laussen, 23 Aar, paa Ebbestrupgaarden. - M. Hunderup, 74 Aar, i Jerlev Præstegaard. - Muurmester L. Wang, 53 Aar; Skræddermester S. J. Myllendorff, 44 Aar; begge i Aalborg. – Lieutenant, Greve J. v. Platen=Hallermunde, 27 Aar, i Rendsborg.
Den Vest-Sjællandske Avis, 1838-10-05
Juveleer- og Guldsmedsvend J. P. Holmboe, 23 Aar i Christiania. - Skibscapitain O. Arnzen, 43 Aar, paa en Reise til Havanna.
Den Vest-Sjællandske Avis, 1838-10-05
AVERTISSEMENTS. Den 4de de, behagede det det allerhøieste Forsyn at bortkalde vor elskede og uforglemmelige Datter Georgine Caroline Sundt, i en Alder af noget over 15 Aar, til sit evige Hjem, efter 21 Ugers og 4 Dages haarde Lidelser, hvilket herved bekjendtgjøres for fraværende Slægt og Venner; tillige aflægges herved vor hjerteligste Taksigelse til de Ædeltænkende, som have rakt hende Haanden og vederqvæget hende og til Hs. Høiærværdighed Hr. Pastor Salicatti, som saa ofte har bragt os og den Syge Herrens og Trøstens Ord i Huset under det haarde Kors. Slagelse den 4de October 1838. C. Sundt M. Sundt.
Den Vest-Sjællandske Avis, 1838-10-05
Onsdagen den 17de October 1838, om Middagen Kl. 12, bliver, efter vedkommende Udlægshavers Begjæring, den forhenværende Kjøbmand Chr. S. Albertus tilhørende Gaard Nr. 82 paa St. Hansgaden i Ringsted, hvorpaa intet antageligt Bud skeete ved 3die Auction, stillet til fjerde Auction, som afholdes paa Raadstuen i Ringsted, og hvorved Eiendommen absolut bortsælges efter Conditioner, som ere til Eftersyn paa mit Contoir. Panthaverne ere forud givet anordnet Varsel. Harhoff. Ringsted den 30te September 1838. Auction over en Færgesagt.
Den Vest-Sjællandske Avis, 1838-10-05
Tirsdagen den 30te October førstkommende, Eftermiddag Klokken 4, bliver afholdt Auction over Færgelagten Enigheden, 32 Commercelæster, med staaende og løbende Redskaber, et Stel Seil, Anker og Touge. Conditionerne, Inventarieliste og Maalebrev ere til Eftersyn paa mit Contoir. B. Bentsen. Korsøer den 4de October 1838. Efter et nitteenaarigt Ophold i Slagelse, og efter at have i denne Bye og dens Omegn nydt saadanne Prøver paa Velvillie, Godhed og Venskab, hvis Minde vil være en af de dyrebareste Opmuntringer for mine kommende Levedage, drager jeg nu bort fra denne kjære Bye og Egn med dyb Følelse af Erkjendtlighed. Det Farvel og Tak, som jeg saa gjerne havde villet sige i ethvert af de mange Huse, hvor jeg hos Embedsmænd og Borgere af alle Klasser stod i et venligt og for mit Hjerte velgjørende Forhold, forbyder Tiden mig paa saadan Maade at sige, og det vilde desuden for min Følelse vorde tungt saaledes at gjøre det. Jeg har altid skjønnet paa mine mang Slagelse Venners og Velynderes Godhed, og de sidste Yttringer deraf have rørt mig meget dybt.
Den Vest-Sjællandske Avis, 1838-10-05
Modtager da herved, Medborgere og Venner i Slagelse og dens Omegn, mit og Mines hjertelige Farvel og Tak Slagelse den 4de October 1838. J. Chr. Qvistgaard. 250 Rbdl. Sedler kunne mod anordnet Sikkerhed erholdes tillaans i 11te December Termin d. A. Korsøer Overformynderie den 4de October 1838. Ved Altonas 1342de Trækning udkom: Paa dette Blad, der udgaaer fire Gange ugentlig, modtages Subscription paa alle kongelig Postcontoirer i Danmark og Hertugdømmen; Prisen er, alle Omkostninger iberegnede, 1 Rbd. 2 Mk. 7 1/2 s. Qvartal et
Den Vest-Sjællandske Avis, 1838-10-08
24de Aarg. Den Vest-Sjællandske Avis. den 8 October. Mandagen No. 159. 90de, 22 1/2 af Peter Magnus i Slagelse. Redigeret, trykt og udgivet oc Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1838-10-08
Udenlandske Efterretninger. Spanien. En telegraphisk Depesche uden Datum melder, at 25 Carlistiske Batailloner ere forenede i Biscaia og Menadalen; talrige Convoier fendes til Balmaseda, hvor Don Carlos og Maroto befandt sig den 23de Septbr. Carlisterne synes at ville bemægtige sig Portugalete, som har faaet en Forstærk, ning af Artillerie og Forraad; Garnisonen er bleven forøget med 500 Mand fra St. Sebastian. Espartero var den 18de i Haro, hans Armee var med Undtagelse af 8 til Castilien sendte Batailloner opstillet fra Santa Maria de Cuba til Ona. - San; er bleven udnævnt til Generalcapitain i Gammel-Castilien og O'Donnell til Vicekonge i Navarra; desuden omtales andre Forandringer imellem de høiere Officerer. Latre var den 22de endnu i Saragossa, Oraa havde den 23de forenet sig med Pardinas og begivet sig til Muniesa. Cabrera trænger stedse dybere indi Valencia. – Fra Madrid meldes den 22de Sept.,at en Coureer har bragt Depescher fra Espartero, af hvilke det fremgaaer, at Maroto har viist sig for Bilbao; han har recognosceret til ind under Byens Mure og trak sig derpaa tilbage til sit Hovedqvarteer. Espartero beklager sig bittert over den fuldkomne Mangel paa Penge og Klæder til Armeen; Soldaterne i flere Batailloner mangle Skoe. J et Cabinetsraad er det besluttet at sende ham nogle af de Penge, Regjeringen erholder af Hr. Rothschild, en anden Deel af disse Penge er givet General van Halen, der skal overtage Commandoen over Centralarmeen. - Den Carlistiske Brigadeer Jlizarbe har overfaldet den lille By Arned, 2 Mile fra Calahorra, og bortført 300 Mand af Garnisonen og den rige Kjøbmand Rodrigues, Nationalgardens Chef. - En stor Carlistisk Sammensværgelse skal være opdaget i Galicien og Don Carlos's Hovedagenter være arresterede, iblandt disse nævner man Grev Campomanes, Marechal de Camp Chambo, og mange Andre, som skulle have gjort vigtige Tilstaaelser.
Den Vest-Sjællandske Avis, 1838-10-08
Frankrig. Hertugen af Orleans er den 24de Septbr. indtruffen i Metz, hvor hans Broder Hertugen af Nemours den følgende Dag aflagde ham et Besøg. – En ny Handelstractat imellem Belgien og Frankrig er den 22de bleven underskreven; efter Forlydende bestaaer den kun i en Modification i Tarif ferne. - Man siger, at Hr. v. Montebello vil blive kaldt tilbage fra sin Post som Gesandt i Schweiz for at gaae til Neapel, og at Hr. Mortier vil erholde hans Post. - Jstedetfor at bekjendtgjøre for Nationalgarden den af den politiske Union i Birmingham sendte Adresse (Nr. 156) har Marschal Lobau selv besvaret den saaledes: "Jeg har modtaget en Adresse, som De har beviist mig den Ære at tilsende mig. Uden at gaae nærmere ind paa det Spørgsmaal, som De berører, tager jeg ikke i Betænkning at sige Dem, at jeg altid har anseet bevæbnede Skarer for lidet skikkede til politiske Raadslagninger. Dersom det forholdt sig anderledes, vilde man snart blive underkastet Tyrannie, som jeg aldrig har elsket, fra hvilken Side det end monne komme." – Da den Mexicanske Regjering har vægret sig ved at underhandle videre med Hr. Deffandis, har Regjeringen besluttet at overdrage Underhandlingerne til Admiral Baudin. – Et Blad anslaaer Antallet paa Underskrifterne under Petitionen om en Valgreform til 17000.
Den Vest-Sjællandske Avis, 1838-10-08
Preussen. Keiseren og Keiserinden af Rusland, tilligemed Storfyrstinderne Maria, Olga og Alexandra ere den 2den Octbr. reiste fra Berlin til Stettin for at vende tilbage til Petersborg.
Den Vest-Sjællandske Avis, 1838-10-08
Tydskland. Fra Baiern skrives den 22de September, at den definitive Efterretning om, at Kronprindsen vil ægte en Russisk Prindsesse, har gjort et ubehageligt Jndtryk paa det hierarchiske Partie, Fa som ikke har kunne hindre dette blandede Ægteskab. Paa samme Tid, som Kronprindsen ægter den ene Prindsesse, skal Hertug Max af Leuchtenberg formæles med den anden. Jmidlertid synes denne Efterretning ikke at være saa ganske sikker; i det Mindste skrives fra Berlin den 2den Octbr., at en Forlovelse imellem Kronprindsen af Baiern og en Storfyrstinde endnu ikke har fundet Sted; hans Frierie gjaldt ogsaa den anden Storfyrstinde Olga, ikke den ældste Maria. – Storhertugen af Hessen-Darmstadt har ved et Edict af 21de Septbr. sammenkaldt Hertugdømmets Stænder til den 3die Novbr.
Den Vest-Sjællandske Avis, 1838-10-08
Jtalien. Foruden den større Allocution over Kirken i Afrika og Preussen holdt Pave Gregor XVI i et hemmeligt Concilium den 19de Septbr. endnu en mindre, hvorved Prælaterne Fieschi og Sterkr udnævntes til Cardinaler. Han omtalte deri den katholske Kirkes heldige Stilling i Belgien, af hvilken Cardinal Sterk, havde gjort sig udmærket fortjent. Desuden erklærede han, at han havde til Hensigt at udnævne en tredie Cardinal, som han dog endnu bevarede i sit Bryst for engang at forkynde ham efter sit Godtbefindende. – Fra Mailand berettes, at Fyrsten af Metternich derfra har tiltraadt en Reise til Turin, Genua, Livorno og Florents, hvorfra han igjen vil slutte sig til Keiserens Følge i Venedig.
Den Vest-Sjællandske Avis, 1838-10-08
Schweiz. Jfølge Efterretninger i Franske Blade af 29de Septbr. er Spørgsmaalet om Ludvig Napoleons Bortfjernelse afgjort til Frankrigs Tilfredshed; han trækker sig tilbage og vil ikke meere komme til Schweiz. Det Franske Cabinet har nu erholdt Alt, hvad det fordrede; da det aldrig har næret den af sindige Tanke at ydmyge Schweiz og at blande sig i dets indre Anliggender, er Ludvig Napoleons definitive Tilbagetog tilstrækkeligt for det. – Det hedder ellers, at med Undtagelse af Neuschatel, Baselstad, de 4 smaa Cantoner, Tessin og Graubunden have alle andre Cantoner erklæret sig imod Frankrigs Forlangende. – Ludvig Napoleon befandt sig den 27de Septbr. i Zürich. – Den Russiske Gesandt Hr. v. Krudener har erklæret, at alle Magter understøtte Frankrigs Fordring. – Man paastaaer, at Ludvig Napoleon officielt har opgivet sin Thurgauer Borgerret og er reist til England, den Russiske Gesandt har udstedt Pas til ham. - J Langenthal holdtes den 23de en Forsamling af omtrent 6000 Personer fra Canton Zürich og flere andre Cantoner, i hvilken der besluttedes en Adresse til det store Raad i Zürich, hvori det opfordres til at slutte sig til Rigauds og Monnards Forslag, og en anden Adresse til det Franske Folk, hvori der omtales det Urigtige i, at Schweiz skal see sin Existents truet ved diplomatiske Anmodninger. Mexico. Efterretninger fra Tampico gaae til 6te August. Blokaden blev endnu haandhævet af de Franske paa det Strengeste, og det var ikke lykkedes noget Skib at omgaae den; man troede, at Franskmændene med Nordenvindenes Jndtrædelse vilde blive nødsagede til at formindske Strengheden. J VeraCruz sagde man almindeligt, at Oberst Almonte var afsendt med Jnstructioner til den Mexicanske Gesandi Paris for at udnævne Stridighederne. Jmidlertid bleve de virksomste Anstalter til Modstand trufne paa Kysten; i Vera-Cruz mønstrede man Garnisonen og dannede Barricader. S. Juan de Ullog var provianteret for 6 Maaneder.
Den Vest-Sjællandske Avis, 1838-10-08
Jndenlandske Efterretninger. Kjøbenhavn den 5te Octbr. Hs. Kongl. Høihed Prinds Christian af Danmark er ankommen til München den 22de September.
Den Vest-Sjællandske Avis, 1838-10-08
- Fredagen den 5te Octbr. er i Høiesteret afsagt Dom i 2 af de mod Kbhvnspostens Redacteur, for formeentlig Overtrædelse af Trykkefrihedslovgivningen, for Høiesteret indankede Sager. J Sagen Nr. 223. Justitsraad Salicath som befalet Actor contra Redacteuren af Kbhvnsposten Cand. jur. J. F. Giødwad for Overtrædelse af Trykkefrihedslovgivningen ved en i bemeldte Blads Nr. 346 f. A. indført Sang benævnet politisk Rundsang", blev saaledes kjendt for Ret: "Cand Jur. J. F. Giødwad bør for Actors Tiltale i denne Sag fri at være, dog saaledes at han udreder alle af Actionen lovligt flydende Omkostninger og derunder i Salarium til Procurator Skeel for Lands-Over- samt Hof- og Stads=Retten 8 Rbd. Sølv og til Justitsraad Salicath for Høiesteret 20 Rbd. Sølv." – J Sagen Nr. 229: Advocat Schaffer som befalet Actor contra Redacteuren af Kbhvnsposten Cand. jur. J. F. Giødwad for Overtrædelse af Trykkefrihedslovgivningen ved Jndholdet af et i bemeldte Blad for Søndagen den 4de Marts under Artiklen Nyhedspost optaget Stykke, betræffende en tidligere meddeelt Svensk militair Historie blev saaledes kjendt for Ret: "Lands-Over- samt Hof- og Stads=Rettens Dom bør ved Magt at stande, dog saaledes, at Tiltalte udreder alle af Actionen lovligt flydende Omkostninger og derunder i Salarium til Procurator Knudsen for Over-Retten 5 Rbd. Sølv og til Advocat Schaffer for Høiesteret 10 Rbd. Sølv. Ved Lands-Over- samt Hof- og Stads=Retten var Tiltalte, som bekjendt, frifunden for Actors Tiltale og Processens Omkostninger tilfunden at udredes af det Offentlige i begge Sager. Den tredie mod Redacteuren for Høiesteret verserende Sag er endnu ikke (Kbhvnsp.) udprocederet.
Den Vest-Sjællandske Avis, 1838-10-08
- J den mod Redacteuren af "den Frisindede, Hr. Cl. Rosenhoff anlagte Sag for formeentlig Overtrædelse af Presselovens Bestemmelser ved den i "den Frisindede indrykkede Artikel "at sætte ondt Blod i Folket blev den 2den Octbr. i Lands-Over- samt Hof= og Stads=Retten afsagt følgende Dom: "Tiltalte Redacteur af Bladet den Frisindede", Claudius Rosenhoff, bør for Actors Tiltale i denne Sag fri at være, dog at han udreder alle af Actionen lovlig flydende Omkostninger og deriblandt i Salair til Advocat Buntzen 15 Rbd. Sølv. At efterkommes under Adfærd efter Loven."(S. Bl.)¬
Den Vest-Sjællandske Avis, 1838-10-08
- Det Tourniaireske Berider-Selskab ankom til Kbhvn Torsdagen den 4de October og begyndte sine Forestillinger Løverdagen den 6te paa Vesterbroes nye Theater.
Den Vest-Sjællandske Avis, 1838-10-08
Jfølge Politievennen skal der i Hovedstaden, have dannet sig en Forening, som har sat sig til Formaal strengt at paasee, at Frue- og Frøkentitelen ikke tildeles andre end dem, de tilkomme efter Rangforordningen. "Mangen Kjøbenhavnsk Frøken saaledes slutter Artiklen – vil vist blive lang i Ansigtet ved at see sig nødt til at optage sin Jomfrudom paany."¬
Den Vest-Sjællandske Avis, 1838-10-08
- Den skikkelige 80-aarige Kjøbenhavns Adresseavis har i disse Dage skiftet – ikke Farve, men Facon. Den viser sig nu i Folio, formodentlig for ikke at staae aldeles tilbage for sin unge Rival, Commissions-Tidenden, hvis Udseende er i den senere Tid (Hels. Av.) bleven endog colossalsk.
Den Vest-Sjællandske Avis, 1838-10-08
J den 2 Mile fra Odense beliggende Landsby Tommerup har forleden tildraget sig følgende sørgelige Begivenhed. En Gaardmands 19-aarige Søn var gaaet i Skoven for at skjære Riisqviste og havde stukket den derved brugte Tællekniv i sin Vestlomme. Ved Tilbagekomsten, da han vil træde ind i Huggehuset, snubler han over Noget, hvorved han falder og støder sig Kniven i Hjertet, saa at han døde kort efter. (Hemp. Av.)